Borrell: Situata aktuale e bën përparësi integrimin e Ballkanit Perëndimor 
Kreu i politikës së jashtme të Bashkimit Evropian, Josep Borrell thotë se situata aktuale e bën përparësi integrimin e Ballkanit Perëndimor 
Çështjet aktuale politike nuk duhet ta largojnë vëmendjen nga programi i reformave dhe rruga evropiane, tha kreu i diplomacisë evropiane, Josep Borrell, në një konferencë për shtyp me kryeministrin Dritan Abazoviq, të enjten në Podgoricë. Mbledhja e Këshillit për Stabilizim dhe Asociim u mbajt të enjten për herë të parë në Mal të Zi dhe paraqet një situatë të re gjeopolitike në integrimit e Ballkanit Perëndimor. tha zoti Borrell. Mali i Zi shihet gjerësisht si vendi i parë në radhë për anëtarësimin në BE, por përparimi i vendit është ngadalësuar për shkak të tensioneve të brendshme politike, përfshirë zhvillimet e fundit që mund të shkaktojnë rënien e qeverisë së pakicës. tha Borell. Komisioneri për Zgjerim Oliver Varhelyi paralajmëroi se Mali i Zi po humbet kohë të çmuar. tha Varhelyi. Kryeministri Dritan Abazoviq tha se Mali i Zi ka vetëm një prioritet të politikës së jashtme - anëtarësimin në BE. tha zoti Abazoviq. Ai shprehu besimin se do të gjendet urtësi e mjaftueshme politike për të realizuar ëndrrën e shumë qytetarëve, hyrjen e Malit të Zi në BE. Mirëpo, protestat e shpeshta, gjuha e urrejtjes dhe ndarja në grupimin pro-malazez në njërën anë dhe në atë pro-serb në anën tjetër ka ndikuar në rritjen e tensioneve ndëretnike në vend gjë që ndikoi në reformat e duhura në Mal të Zi. Mali i Zi duhet të zbatojë reformën gjyqësore dhe të sundimit të ligjit, të përmirësojë lirinë e medias dhe të nxisë luftën kundër krimit dhe korrupsionit.